**Referat fra delegeretmøde den 15. februar 2014**

Dagsorden:

1. valg af dirigent
2. valg af 2 sekretærer og 2 stemmetællere
3. Beretninger:
4. Forretningsudvalget
5. Aktivitetsudvalget
6. OF-udvalget
7. Redaktionsudvalget
8. Regnskab
9. Fremtidigt virke
10. Indkomne forslag (herunder fastsættelse af kontingent)
11. Budget
12. Valg ifølge vedtægterne
13. Fastlæggelse af mødesteder og FM’er
14. Eventuelt

Birthe Rasmussen bød velkommen til foreningerne, udvalgene og tilhørere. En særlig velkomst til vores æresmedlem Christian Lauritzen og de 2 repræsentanter fra Dansk Firmaidrætsforbund Claus Schou og Landskredsen Børge Heering.

Derefter gav Birthe ordet til Kjeld Knudsen, formand for Aabenraa Post. Han bød også alle velkommen til delegeretmødet – som man siger i Sønderjylland, hedder det ”Mojn”. Han takkede endvidere Britta B. Jensen for det praktiske arrangement omkring mødet.

Herefter blev der holdt 1 minuts stilhed for at mindes medlem af sportsfiskerudvalget og mangeårigt medlem i IF Posten Horsens, Benny Sander Højsgaard, der afgik ved døden i august sidste år.

Pkt. 1. Valg af dirigent

Brian Nørgaard blev valgt, og han konstaterede, at mødet var lovligt indkaldt.

Pkt. 2. Valg af sekretærer og stemmetællere

Ivan Fuglsang og Per Nørgaard blev valgt til sekretærer, og Ove Poulsen og Anna Marie Knudsen blev valgt som stemmetællere.

Pkt. 3. Beretninger

1. Forretningsudvalget

Birthe kunne tilføje, at vi nu er 1.412 medlemmer i PIF. Vi hviler meget i os selv, og det kører stille og roligt derud af dog med nedadgående aktiviteter. Beretningen godkendt.

1. Aktivitetsudvalget

Per Svendson havde lavet beretningen ud fra de indsendte stævnelederrapporter, der dog mangler fra pool og billard. Beretningen godkendt.

1. OF-udvalget

Brian Nørgaard nævnte, at han har haft et forslag fra Dansk Firmaidrætsforbund om ændring af vore vedtægter til gennemsyn og kommentering. Forslaget manglede adskillige fortolkninger, og der var ikke taget hensyn til vore særlige forhold. Han anbefalede, at PIF ikke skulle gå ind for ændringsforslaget, hvilket forretningsudvalget efterfølgende tog til efterretning og ikke gennemførte. Beretningen godkendt.

1. Redaktionsudvalget

Britta Jensen tilføjede, at de kun har været 2 i udvalget men med et godt parløb. Hun opfordrede andre til evt. at stille op til udvalget. Beretningen godkendt.

Pkt. 4. Regnskab

Svend Panse gennemgik regnskabet. Han nævnte, at vore aktier ikke var blevet solgt grundet værdistigning.

Kjeld Knudsen nævnte, at der står 675.000 kr. og efterlyste evt. større tilskud til vore FM’er. Efter hans mening kunne deltagergebyrets størrelse være hindrende for større deltagerantal.

Svend henviste til de kommende 2 års budgetter, der giver et rimeligt underskud særskilt i år med delegeretmøde. Fra nu af kan vi kun se kommende underskud. Han mente, at et større tilskud ikke ville betyde et større antal deltagere.

Ove Poulsen skulle hilse fra Kjeld Rasmussen, der var på ferie. Han oplyste, at de havde revideret regnskabet og fundet det OK og alt afleveret til tiden.

Bent Koch vendte tilbage til Kjelds spørgsmål og fortsatte med nogle betragtninger bagud i tid. Han nævnte, at vi allerede har sparet ved kun at afholde delegeretmøde hvert 2. år og kun på 1 dag, hvilket tyder på rettidig omhu. Vi prøver derved at holde liv i PIF i så mange år som muligt.

Birthe Rasmussen havde behov for at vide, om forsamlingen var enig i Kjelds forslag om at bruge flere penge på vore FM’er, idet det jo kunne være medvirkende til at forkorte PIF’s ”liv”.

Hans J. Lagoni fra Holstebro oplyste, at de lokalt kan give medlemmerne, hvad de måtte have brug for. Medlemmerne støtter meget op om de lokale arrangementer, med de er ikke villige til at deltage på landsplan. Han er bange for at dræne kassen, hvis vi giver større tilskud til FM’erne.

Herefter blev regnskabet godkendt.

Pkt. 5. Fremtidigt virke

Per Svendson havde en forespørgsel til idrætsudvalgene om mulighed for at Landskredsens øvrige medlemmer skulle kunne deltage i vore arrangementer. I givet fald skulle dette nævnes i indbydelserne fra idrætsudvalgene.

Bent Koch nævnte, at øvrige medlemmer fra Landskredsen selvfølgelig ikke skal have del i vores tilskud fra PDK .

Ole N. Jensen fra minigolf var positiv over for ideen, som er værd at prøve.

Eddie Sølund fra golf syntes også godt om ideen, men han mente, at vi først skulle have fat i vore egne medlemmer, inden vi åbner for andre.

Birthe Rasmussen mente, at vi godt kunne have behov for en saltvandsindsprøjtning ved at åbne for deltagelse fra Landskredsens medlemmer. Dette kunne måske modvirke aflysning af FM’er. Hun tror ikke, at tilskuddet fra Post Danmark ville forsvinde, idet vi forventer at kunne overbevise PDK om, at tilskuddet kun går til vore egne medlemmer. Vi har en ”konsulent”, der forstår at argumentere med de rigtige ord på de rigtige steder.

Ole fra minigolf mente, at vi med flere deltagere kunne få større rabatter og evt. nedsætte startgebyret.

Per S oplyste, at indbydelser fra Landskredsens foreninger allerede udsendes til vore foreninger og udvalg.

Birthe oplyste, at PIF om 2 år har jubilæum. Forretningsudvalget har taget arrangementet. Intet er besluttet, og vi vil gerne have en tilkendegivelse på, om det er noget vi skal bruge penge på, og hvad skal det evt. bestå af, reception, spisning eller lignende ???

Kjeld Knudsen støtter en jubilæumsfest. Han provokerede lidt ved at foreslå et samlet regnskab for alle vore foreninger til fremlæggelse.

Pkt. 6. Indkomne forslag (herunder fastsættelse af kontingent)

Forslag 1. Nedlæggelse af OF-udvalget

OF-udvalget havde foreslået nedlæggelse af udvalget, hvilket Brian Nørgaard havde begrundet. Forslaget blev vedtaget.

Forslag 2. Nedlæggelse af indefodbold

Per Svendson havde begrundet forslaget. Forslaget blev vedtaget.

Svend Panse oplyste, at der ikke var planer om en kontingentforhøjelse.

Pkt. 7. Budget

Svend Panse gennemgik budgetterne for 2014 og 2015 – begge år med underskud, der lige så stille nedbringer vores formue. Budgetterne taget til efterretning.

Pkt. 8. Valg ifølge vedtægterne

På valg:

*Forretningsudvalg* *Minigolfudvalg*

Svend Panse Ole N. Jensen

Per Svendson Heinz Dahl

Bent Koch

 *Skydeudvalg*

*Badmintonudvalg* Ivan B. Jensen

Ole de Molade Nielsen Dan R. Jensen

Ernst Edholm Käte Pedersen

Annalise Madsen

 *Sportsfiskerudvalg*

*Billardudvalg* Børge Larsen

Eli Rasmussen Ole Sønderkær

Børge G. Jensen *Aktivitetsudvalg*

 Ejnar H. Jensen

*Bowlingudvalg*

Carsten B. Lauridsen *Redaktionsudvalg*

Ove Petersen Britta B. Jensen

Henrik Mikkelsen Kirsten F. Jensen

*Golfudvalg* *Revisionsudvalg*

Eddie Sølund Kjeld Rasmussen

Per Meynerd Ove Poulsen

*Kegleudvalg*

Gynther Christiansen

Christian Ravn

Margit Markussen

Alle blev genvalgt.

Pkt. 9. Fastlæggelse af mødesteder og FM’er

 2014 2015 2016 2017

Badminton Odense Aabenraa P København

Billard Herning Aalborg Udvalget

Bowling Sønderborg Haderslev Sønderborg Aabenraa T

Golf Bogense Udvalget Udvalget

Kegler Sønderborg Haderslev Sønderborg Aabenraa T

Minigolf Silkeborg Esbjerg Århus

Pool København Udvalget Udvalget

Skydning 15 m Skallebølle Udvalget Udvalget

Skydning 50 m Udvalget Udvalget Udvalget

Sportsfiskeri Aabenraa P København Aabenraa P

Delegeretmøde Aabenraa P ./. Forr. Udv. ./.

Pkt. 10. Eventuelt

Christian Lauritzen talte om besparelser og bragte vandrehjem i spil til afholdelse af delegeretmøde for at nedsætte omkostningerne.

Brian Nørgaard supplerede Christian ved at nævne forsamlingshuse og evt. brug af catering til frokost. Omkostningerne herved kunne undersøges.

Børge Heering fra Landskredsen takkede for invitationen til delegeretmødet. Han synes, at det har været spændende med vores aktivitetsniveau og opfordrede til at deltage i tilbuddet om samarbejde med de lokale firmaidrætsforeninger. Nye deltagere kunne måske inspirere vore medlemmer til at komme og prøve kræfter med nye modstandere.

Bent Koch synes, at forslaget fra Christian er værd at overveje. Der er jo vandrehjem med fine faciliteter. Vi vil tage ideerne med i vore overvejelser.

Claus Schou fra Dansk Firmaidrætsforbund nævnte, at vi jo kæmper for de bedste muligheder for vore medlemmer. De nye udfordringer er bl.a., at unge mennesker ønsker at være frie til at udføre aktiviteterne, når lysten dertil er til stede. Vi (Firmaidrætten) kan give PIF nogle værktøjer og midler i form af penge ved aktiviteter. Claus Schou nævnte, at han kommer fra Roskilde, hvor der ikke er en lokal posten-forening. Dette giver stof til eftertanke, idet der er mange muligheder for PIF. Det handler om at se muligheder i stedet for begrænsninger.

Claus Schou oplyst, at Firmaidræt Open er et nyt begreb med både holdsport og individuel sport. Vi bør slå et slag for Firmaidræt Open, hvor det er muligt at deltage i individuelle sportsgrene. Der er stævner i Aalborg i slutningen af september, som er åbne for alle. Firmaidræt inviterer også sine nordiske venner, Norge, Sverige og Island og laver et nordisk mesterskab i Firmaidræt Open.

Claus Schou håber, at der også i fremtiden vil være noget, der hedder Postens Idræts- og Fritidsforbund, hvilket kræver nytænkning i foreningerne. Sluttelig sagde han tak for at måtte deltage i delegeretmødet.

Birthe Rasmussen delte herefter pokaler ud.

VWVW-uret blev givet til Britta B. Jensen, Aabenraa Post.

FU-pokalen blev givet til Kirsten F. Jensen, redaktionsudvalget.

Der var ingen indstillinger til Filantropen og BS-pokalen.

Birthe takkede Svend Panse for hans 3 år som sekretær og efterfølgende foreløbig 40 år som kasserer og gav ham en erkendtlighed.

Brian Nørgaard fik en erkendtlighed for at varetage jobbet som dirigent.

Herefter blev der ved lodtrækning uddelt tasker og trøjer købt for vores bonusoptjening hos Initzial.

Birthe takkede alle for et godt møde.

Brian afsluttede delegeretmødet efter et 3-foldigt leve for PIF.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

Brian Nørgaard Ivan Fuglsang Per Nørgaard

Dirigent Sekretær Sekretær

(sign.) (sign.) (sign.)